Osloregionens Europakontor

Osloregionens Europakontor (ORE) er en medlemsorganisasjon som skal gi fylkeskommuner, kommuner, og kunnskaps- og forskningsinstitusjoner på Østlandsområdet økte muligheter til å delta i europeisk samarbeid. Kontoret ble offisielt åpnet i Brussel 4. september 2004, og formidler europeiske kontakter, tilbyr kompetansebygging, prosjektveiledning og målrettet EU/EØS-informasjon. 

Osloregionens Europakontor er et av seks norske regionkontorer i Brussel. De andre fem kontorene skal ivareta interessene til regionene Nord-Norge, Midt-Norge, Vest-Norge, Sør-Norge og Stavangerregionen.

Osloregionens Europakontor har også kontorplass på Mesh i Oslo.

Referanser

 Eksterne lenker 
 Hjemmeside

Kategori:Norske interesseorganisasjoner
Kategori:Organisasjoner etablert i 2003